
A V I Z

asupra proiectului de Lege privind reparaţiile morale şi materiale pentru 
fostele cadre militare active, îndepărtate abuziv din armată după 23 august 1944


În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu proiectul de Lege privind reparaţiile morale şi materiale pentru fostele cadre militare active, îndepărtate abuziv din armată după 23 august 1944 (PL.x.531/2009), Camera Deputaţilor fiind Cameră decizională.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat  mai sus, în şedinţa din 10.11.2009.

Membrii Comisiei  au examinat proiectul de Lege, expunerea de motive, avizul favorabil al Consiliului Legislativ nr.473/12.05.2009, precum şi punctul de vedere negativ al Guvernului.
În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu majoritate de voturi, avizarea favorabilă a proiectului de Lege, cu următorul amendament:
	Text proiect de lege


	Propunere de amendament
	Motivare

	Art.7.-Soţia supravieţuitoare a fostului cadru militar activ, îndepărtat abuziv din armată, dacă nu s-a recăsătorit, primeşte jumătate din indemnizaţia reparatorie lunară prevăzută la art. 4 alin. (2).


	Art.7.-Soţia/Soţul supravieţuitor al fostului cadru militar activ, îndepărtat abuziv din armată, dacă nu s-a recăsătorit, primeşte jumătate din indemnizaţia reparatorie lunară prevăzută la art. 4 alin. (2).

Autor: Comisia pentru egalitatea de şanse pentru femei şi bărbaţi

	Pentru asigurarea principiului egalităţii de şanse.

